46 C. PLINII HIST. NAT. LIB. V. 



Rursusin Capricornum et austrinum polum reverso sor- 

 beri : et ob id parcius fluere. Sed Timaeo si quis extrahi 

 posse credat , umbrarum defectus iis diebus et locis sine 

 fine adest. 



Incipit crescere luna nova, quaeeumque post solsti- 

 tium est , sensim modiceque Cancrum sole transeunte , 

 abundantissime autem Leonem. Et residit in Virgine, 

 iisdem, quibus adcrevit, modis. In totum autem revo- 

 catur intra ripas in Libra , ut tradit Herodotus , cente- 

 simo die. Quum crescit, reges aut praefectos navigare eo, 

 nefas judicatum est. Auctus per puteos mensurae notis 

 deprehenduntur. Justum inerementum est cubitorum xvi. 

 Minores aquae non omnia rigant : ampliores detinent, 

 tardius recedendo. Hae serendi tempora absumunt solo 

 madente : illae non dant sitiente. Utrumque reputat 

 provincia. In duodecim cubitis famem sentit, in tre- 

 decim etiamnum esurit : quatuordecim cubita hilarita- 

 tem adferunt : quindecim securitatem : sedecim delicias. 

 Maximum inerementum ad hoc aevi fuit cubitorum de- 

 cem et octo , Claudio principe : minimum quinque , 

 Pharsalico bello , veluti necem Magni prodigio quodam 

 fin mine aversanle. Quum stetere aquae, apertis molibus 



